CELEX: 62021TN0778
Language: el
Date: 2021-12-15 00:00:00
Title: Υπόθεση T-778/21: Προσφυγή-αγωγή της 15ης Δεκεμβρίου 2021 — Folkertsma κατά Επιτροπής

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/42
            
         
      Προσφυγή-αγωγή της 15ης Δεκεμβρίου 2021 — Folkertsma κατά Επιτροπής
      (Υπόθεση T-778/21)
      (2022/C 84/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: Rommert Folkertsma (Zierikzee, Κάτω Χώρες) (εκπρόσωποι: L. Levi και P. Baudoux, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να διαπιστώσει την εξωσυμβατική ευθύνη της καθής-εναγομένης·
               
            
                  —
               
               
                  να επιδικάσει αποζημίωση για την περιουσιακή ζημία και χρηματική ικανοποίηση για την ηθική βλάβη που υπέστη ο προσφεύγων-ενάγων λόγω της παράνομης συμπεριφοράς της καθής-εναγομένης·
               
            
                  —
               
               
                  εφόσον παρίσταται ανάγκη, να ακυρώσει την απόφαση της 5ης Οκτωβρίου 2021, με την οποία η καθής-εναγομένη δεν αναγνωρίζει την ευθύνη της για την αποχώρηση του προσφεύγοντος-ενάγοντος από το έργο SUBRATA στις Φιλιππίνες, και
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι ακυρώσεως, ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους, όσον αφορά την παράνομη συμπεριφορά της καθής-εναγομένης:
      
                  1.
               
               
                  Με τον πρώτο λόγο προβάλλεται προσβολή του δικαιώματος ακροάσεως του προσφεύγοντος-ενάγοντος.
               
            
                  2.
               
               
                  Με τον δεύτερο λόγο προβάλλεται παράβαση της υποχρεώσεως αιτιολογήσεως την οποία υπέχει η καθής-εναγομένη.
               
            
                  3.
               
               
                  Με τον τρίτο λόγο προβάλλεται παράβαση του καθήκοντος επιμέλειας που υπέχει η καθής-εναγομένη.
               
            Η ζημία που υπέστη ο προσφεύγων-ενάγων είναι ενεστώσα, βεβαία και ποσοτικώς προσδιορίσιμη. Συνίσταται, πρώτον, στην απώλεια εισοδημάτων για τη χρονική διάρκεια ισχύος της συμβάσεως παροχής υπηρεσιών της οποίας η εκτέλεση είχε ανατεθεί στον προσφεύγοντα-ενάγοντα, δεύτερον στην απώλεια σοβαρής ευκαιρίας να τύχει αυτός ανανεώσεως της συγκεκριμένης συμβάσεως για δύο έτη μετά τη λήξη της αρχικής διάρκειας ισχύος της και, τρίτον, σε προσβολή της φήμης του προσφεύγοντος-ενάγοντος. Ο προσφεύγων-ενάγων ζητεί την αποκατάσταση της περιουσιακής ζημίας και την ικανοποίηση της ηθικής βλάβης που υπέστη.